Γεύσεις Ζυμαρικών - 1.8.2025
2025-08-01 19:00 - 23:30 (Asia/Nicosia) | Landscaped area of Pentaschoinos River, 43, 1st April Street, Larnaka, Agios Theodoros, 7730, Cyprus
Η εκδήλωση Γεύσεις Ζυμαρικών, διοργανώνεται τα τελευταία χρόνια στα πλαίσια του Φεστιβάλ Τέχνης και Πολιτισμού της κοινότητας του Αγίου Θεοδώρου. Ένα τριήμερο Φεστιβάλ που περιλαμβάνει την πρώτη μέρα Βόλτα στην Παράδοση και τη γευσιγνωσία παραδοσιακών προϊόντων, τη δεύτερη μέρα συναυλία από δημοφιλή τραγουδιστή και την Τρίτη μέρα Θεατρική Παράσταση από το Λαογραφικό όμιλο «Πεντάσχοινο» της κοινότητάς μας. Ένα φεστιβάλ που προσελκύει πλήθος κόσμου.
Η εκδήλωση Γεύσεις Ζυμαρικών διοργανώνεται από τις γυναίκες της κοινότητας, με βασικό σημείο αναφοράς τα μακαρόνια του σκλινιτζιού και τα τερτσιελούθκια, είδη χειροποίητων αποξηραμένων ζυμαρικών, που παρασκευάζεται από την ανάμειξη νερού με λίγο αλάτι και αλεύρι από σκληρό σιτάρι ή/και αλεύρι άλλου τύπου με σιμιγδάλι, αλάτι και νερό. Τα «Μακαρόνια της Σμίλας / Μακαρόνια του Σκλινιτζιού», αποτελούν τη νέα προστατευόμενη γεωγραφική ένδειξη (ΠΓΕ) από την Κύπρο, μετά που η Ευρωπαϊκή Επιτροπή ενέκρινε το προϊόν για ένταξή του στη λίστα το 2022 ενώ τα τερτσελούθκια από τις 10 Ιουλίου 2024.
Ο επισκέπτης θα έχει τη δυνατότητα όχι μόνο να τα φτιάξει αλλά και να τα δοκιμάσει. Μάλιστα, τα τερτσιελούθκια θα μαγειρεύονται με τον παραδοσιακό τρόπο, με τερατσόμελο. Στο χώρο της εκδήλωσης υπάρχουν αρκετά περίπτερα με πώληση παραδοσιακών προϊόντων, μακαρονιών, χαλουμιών, πιτών, μελισσοκομικών προϊόντων, λουκουμάδων αλλά και χειροποίητων προϊόντων όπως είναι κοσμήματα και κεριά. Θα υπάρχει εργαστήρι παρασκευής vegan φαγητού, το οποίο θα κερνούν στον κόσμο. Ο Λαογραφικός Όμιλος «Πεντάσχοινος» θα παρουσιάσει παραδοσιακούς κυπριακούς χόρους. Την εκδήλωση θα πλαισιώνει το μουσικό σχήμα.

FIBA EuroBasket 2025 - 28.8-4.9.2025
2025-08-28 - 2025-09-04 | Spyros Kyprianou Arena, Yiannou Kranidioti, Limassol, 3112, Cyprus
Το FIBA EuroBasket 2025 είναι το πανευρωπαϊκό πρωτάθλημα μπάσκετ εθνικών ομάδων, που διεξάγεται κάθε τέσσερα χρόνια, με διοργανώτρια από τη FIBA (Παγκόσμια Ομοσπονδία Μπάσκετ), με τη συμμετοχή 24 εθνικών ομάδων της Ευρώπης. Πρόκειται για το δεύτερο σημαντικότερο τουρνουά εθνικών ομάδων μπάσκετ στον πλανήτη, μετά το Παγκόσμιο Κύπελλο της FIBA (το επόμενο θα διεξαχθεί το 2027 στο Κατάρ).
Το FIBA EuroBasket διεξήχθη για πρώτη φορά το 1935, και πιο πρόσφατα το 2022, όταν τον τίτλο κατέκτησε η Ισπανία. Η Εθνική Ελλάδας κατέκτησε δύο φορές τον τίτλο του Πρωταθλητή Ευρώπης, το 1987 και το 2005.
Η διοργάνωση του 2025 θα συνδιοργανωθεί από τέσσερις χώρες. Τις Κύπρο, Λετονία, Φινλανδία και Πολωνία. Η Κύπρος θα γίνει η μικρότερη σε μέγεθος χώρα στην ιστορία, που θα έχει φιλοξενήσει ποτέ τη διοργάνωση. Η κάθε χώρα θα φιλοξενήσει από έναν όμιλο των έξι ομάδων, ενώ οι νοκ-άουτ φάσεις (στις οποίες θα προκριθούν οι τέσσερις πρώτοι από κάθε όμιλο) θα γίνουν στη Ρίγα της Λετονίας. Οι άλλες διοργανώτριες πόλεις είναι η Λεμεσός, το Τάμπερε (Φινλανδία) και το Κατόβιτσε (Πολωνία).
Οι αγώνες του Γ’ Ομίλου θα γίνουν στο Αθλητικό κέντρο Σπύρος Κυπριανού στη Λεμεσό και θα συμμετάσχουν η Εθνική Κύπρου (διοργανώτρια), η Εθνική Ελλάδας (συνεργαζόμενη ομοσπονδία) και άλλες τέσσερις χώρες, τις οποίες θα μάθουμε στην κλήρωση του Μαρτίου 2025.
Οι δεκαπέντε αγώνες στη Λεμεσό θα διεξαχθούν σε πέντε διαφορετικές ημέρες: 28, 30 και 31 Αυγούστου, 2 και 4 Σεπτεμβρίου 2025, με την έναρξη των τριών αγώνων της ημέρας να ορίζεται στις 15:00, 18:15 και 21:30 αντίστοιχα. Το πλήρες πρόγραμμα θα οριστικοποιηθεί μετά την κλήρωση του τελικού τουρνουά, τον Μάρτιο του 2025.
Καθημερινά, τρεις αγώνες, στις 15:00, 18:15 και 21:30, με το τελευταίο να ολοκληρώνεται στις 23:30.
Ξεκινούν από €90 για δύο παιχνίδια. Όλα τα πακέτα εισιτηρίων στο more.com
Το πρόγραμμα των αγώνων θα γίνει γνωστό τον Μάρτιο 2025.

4η ΓΙΟΡΤΗ ΤΕΡΑΤΣΙΟΥ - 30-31.8.2025
2025-08-30 10:00 - 2025-08-31 00:00 | Panagia Chrysaifyliotissas, Sotiriou Anastasiadi 15b, Limassol, Agia Fyla, Cyprus
Το χαρούπι (τεράτσι) ο καρπός της χατουπιάς (τερατσιάς), ήταν ο μαύρος χρυσός για τους παλαιότερους Κύπριους. Τα τελευταία χρόνια, η αξία του στην διατροφή μας, το κατέστησε ως ένα από τους πρωταγωνιστές γλυκιάς γεύσης χορτοφάγων και μη.
Οι γεωργοί κάτω από τον καυτό Αυγουστιάτικο ήλιο, μάζευαν υπομονετικά τους καρπούς των χαρουπιών. Στην συνέχεια τα πωλούσαν στα συνεργατικά και όδευαν προς εξαγωγή

Η μικρή μας Κύπρος κατείχετην Τρίτη θέση στην παραγωγή χαρουπιών, μετά την Ισπανία και την Ιταλία.
Το φεστιβάλ τερατσιού, είναι μια γιορτή που τιμά την τοπική παράδωση, την περίοδο της συγκομιδής, όπως επίσης και την Κυπριακή φιλοξενία.
Με παραδοσιακή μουσική, τοπικά εδέσματα, χειροτεχνίες και δραστηριότητες για μικρούς και μεγάλους.
Η εναρκτήρια περιδιάβαση, θα είναι η έναρξη, μέσα στα δρομάκια, με την συνοδεία παραδοσιακής μουσικής.
Στην πλατεία θα υπάρχουν εδέσματα, για το καλοσώρισμα.
Θα γίνει αναπαράσταση συγκομιδής του τερατσιού. Όπως πέσιμο των καρπών από τα δέντρα την συλλογή τους και το ζύγισμα συο καντάρι.
Και τις δύο μέρες, θα γίνονται εργαστήρια, όπου θα μπορεί να συμμετέχουν οι επισκέπτες.
Θα κατασκευάσουν τα δικά τους 1. φαναράκια (με ανακυκλώσιμο γυάλινο μπουκαλάκι), κουκκούλι από μεταξοσκώληκα και κοκκόνες τερατσιού.

Βραχιολάκια με σταυρό και κοκκόνα τερατσιού.
Με το χτίν και το χτοσιέρι, θα φτιάξουν το χαρουπάλευρο,

Θα υπάρχει ζωντανή μουσική και τραγούδια και στις δύο μέρες.
Επίσης καθ’ όλη την δειάρκεια θα υπάρχουν περίπτερα με:

Παραδοσιακά εκθέματα (μουσείο).
Καλαθοπλεκτική.
Ραπτική
Σμιλί
Φερβολιτέ
Χαρτοδιπλωτική
Κουκκούλια μεταξοσκώληκα
Κουκκουλοκλωστή με το αδράχτι
Χειροποίητο κόσμημα
Πλούμισμα κολοτσιού
Τουμάτσια και τρίιν
Βότανα
Χαρουπόμελο
Ζωγραφική σε ξύλο
Λοκουμάδες
Ρέσι

Θα υπάρχουν και για φαγητό, ποτό και εδέσματα.
Την Κυριακή το πρωί θα υπάρχει θέατρο σκιών “Κύπρος ταξίδι στην παράδοση.”
Το απόγευμα παρουσίαση παιδικού παραδοσιακού παραμυθιού
Το βράδυ της Κυριακής θα γίνει η θεατρική παράσταση “παναΰρκα τζιε σεΐρκα”.
Ημερομηνία έναρξης/λήξης: 30.08.25: 18:00-1:00 / 31.08.25: 10:00-12:00 μεσάνυχτα
Για το πρόγραμμα πατήστε εδώ.

Στη γιορτή του Αμπελώνα - 31.8.2025
2025-08-31 05:30 - 17:30 | ALEKTORA SPORTS PARK, Alektora, 4602, Cyprus
Η εκδήλωση αυτή θα δημιουργηθεί με σκοπό τον πρωταρχικό της στόχο , που δεν είναι άλλος από την προβολή και την ανάδειξη όλων των προϊόντων, που δημιουργούνται από το αμπέλι.το πλούσιο κέρασμα προϊόντων και εδεσμάτων, σε συνδυασμό με την ευκαιρία που θα έχουν οι επισκέπτες να αγοράσουν τα προϊόντα, η δυνατότητα να λάβουν μέρος στα βιωματικά εργαστήρια, όπως την παρασκευή με τον παραδοσιακό τρόπο σιουτζιουκού, παλουζέ,σταφίδας, της ζιβανίας, του κρασιού και του γλυκού σταφυλιού, είναι ένα μικρό δείγμα από τις πλούσιες δραστηριότητες του φεστιβάλ, αυτό θα εμπλουτίσει με ποικίλες, πολιτιστικές, καλλιτεχνικές και άλλες δράσεις.

Δωρεάν Ηλεκτρικά Ποδήλατα Βουνού για 2 Ώρες — Ανακαλύψτε την Κοιλάδα Σολέας! - 1.9.2025-30.6.2026
2025-09-01 - 2026-06-30 | SOLEA Bicycle, Linou - Solea, 2845
Το SOLEA Bicycle οργανώνει για τρίτη συνεχόμενη χρονιά το ετήσιο πρόγραμμα ποδηλασιών στη Σολιά.
Από τον Σεπτέμβριο 2025 έως τον Ιούνιο 2026, με 2–3 διαδρομές κάθε μήνα, προσφέρονται εύκολες οικογενειακές βόλτες, θεματικές ποδηλασίες, φιλανθρωπικές εκδηλώσεις, πολιτιστικές διαδρομές, καθώς και προπονητικές αναβάσεις μέχρι 80 χλμ.
Όλες οι ποδηλασίες ξεκινούν και καταλήγουν στη Λινού, με δωρεάν παροχή ηλεκτρικών ποδηλάτων του Κοινοτικού Συμβουλίου Λινού.

Ζήστε την Κοιλάδα Σολέας με έναν εντελώς νέο τρόπο! Στην κοινότητα Λινού — ένα χωριό φιλικό προς τα ποδήλατα — προσφέρουμε δωρεάν ενοικίαση ηλεκτρικών ποδηλάτων βουνού για 2 ώρες, ώστε να μπορείτε να εξερευνήσετε τα μονοπάτια, τα χωριά και τα κρυμμένα διαμάντια της περιοχής με τον πιο οικολογικό και ευχάριστο τρόπο.

Η κοινότητα Λινού είναι το πρώτο χωριό στην Κύπρο που εγκατέστησε και λειτουργεί ένα αυτοματοποιημένο Σύστημα Κοινή Χρήσης Ποδηλάτων για δωρεάν χρήση. Μέσω αυτής της καινοτόμου πράσινης πρωτοβουλίας, η Λινού κάνει το επόμενο βήμα προς τη βιώσιμη ανάπτυξη. Με σταθμό φόρτισης, ψηφιακή πλατφόρμα κρατήσεων και διαδρομές που περνούν από τα ιστορικά χωριά της Σολέας, αυτό το νέο σύστημα στοχεύει να αλλάξει τον τρόπο που ταξιδεύουμε και να ανακαλύψουμε την ομορφιά της κυπριακής υπαίθρου.

Κλείστε τη διαδρομή σας μέσω της εφαρμογής και απολαύστε δωρεάν 2ωρες εκδρομές με ηλεκτρικά ποδήλατα!

Οι διαδρομές μας είναι σχεδιασμένες για όλους, από αρχάριους έως έμπειρους ποδηλάτες. Παρέχουμε χάρτες, τοπικές συμβουλές και ιδέες για μυστικά μονοπάτια. Το μόνο που χρειάζεστε είναι μια αίσθηση περιπέτειας!

🌳 Τι προσφέρουμε:

Δωρεάν ενοικίαση ποδηλάτου e-mountain για 2 ώρες
Χάρτες και προτεινόμενες διαδρομές
Τοπικές συμβουλές για στάσεις σε καφετέριες και γραφικά σημεία θέας
Σταθμός φόρτισης και βασική υπηρεσία ποδηλάτου

🚴 Γιατί να το δοκιμάσετε:

100% δωρεάν για 2 ώρες
Ένας οικολογικός τρόπος για να εξερευνήσετε την περιοχή
Ιδανικό για οικογένειες, ζευγάρια ή μοναχικούς ταξιδιώτες
Μια μοναδική εμπειρία που θα θυμάστε για πάντα!

Για το πρόγραμμα και το ωράριο πατήστε εδώ

3ο τριήμερο Φεστιβάλ Πολιτισμού «Εσπερίδες 2025» στα Πέρα Ορεινής - 3-5.10.2025
2025-09-04 08:00 - 17:00 | Pera Orinis, Lefkosia, Cyprus
Το σωματείο esPERA διοργανώνει στην κοινότητα Πέρα Ορεινής το 3ο Τριήμερο Φεστιβάλ Πολιτισμού “Εσπερίδες 2025”.

Το φεστιβάλ πολιτισμού περιλαμβάνει μια πληθώρα εκδηλώσεων, παραστάσεων, έκθεσης παλαιάς φωτογραφίας, όλα ανοιχτά προς το κοινό και με ελεύθερη είσοδο. Θα προσφερθούν επίσης εργαστήρια πολιτισμού ανοιχτά προς το κοινό με πολύ χαμηλό κόστος συμμετοχής (5 ευρώ).
Συγκεκριμένα θα προσφερθούν:

Έκθεση παλαιάς φωτογραφίας “Από τα ΠΕΡΑσμένα”
Έντεκα εργαστήρια πολιτισμού από καλλιτέχνες και δημιουργούς της περιοχής Ταμασού
Συναυλία με τους Δημήτρη Μεσημέρη, Φρειδερίκη Τομπάζου και Δημήτρη Σουρουλλά
Συναυλία με το μουσικό σχήμα Kazandibi
Παράσταση Κυπριακών Χορών από τον Πολιτiστικό Αθλητικό Όμιλο (ΠΑΟΚ) Κλήρου
Κυνήγι θησαυρού γύρω από την κοινότητα Ταμασού
Ποιητική βραδιά “Αρχή των Τραγουδιών” από τη Θεατρική Ομάδα «ΠΕΡΑστικοί»
Διαδραστικές ξεναγήσεις σε ιστορικά κτίρια της κοινότητάς μας με θεατρικά δρώμενα από τη Θεατρική Ομάδα «ΠΕΡΑστικοί».

Το φεστιβάλ τελεί υπό την αιγίδα του Προέδρου του Επαρχιακού Οργανισμού Αυτοδιοίκησης Λευκωσίας, κ.Κωνσταντίνου Γιωρκάτζη και θα υλοποιηθεί με τη στήριξη του Κοινοτικού Συμβουλίου Πέρα Ορεινής και τη συνεργασία της Θεατρικής Ομάδας «ΠΕΡΑστικοί».
Για το πρόγραμμα πατήστε εδώ

23o Pafos Aphrodite Festival CARMEN - Georges Bizet Κρατικό Θέατρο Όπερας&Μπαλέτου Τιφλίδας με τη Σ.Ο.Κ. - 5-6.9.2025
2025-09-05 19:30 - 2025-09-06 23:30 | Papahos Medieval Castle, Kato Paphos Harbour, Coastal Broadwalk, Paphos, Paphos, 8040
Ένα Πάθος χωρίς Όρια
Φέτος το Pafos Aphrodite Festival προσφέρει στους φίλους του λυρικού θεάτρου μια ξεχωριστή παραγωγή: το Κρατικό Θέατρο Όπερας και Μπαλέτου της Τιφλίδας (Γεωργία), με τη συμμετοχή της Συμφωνικής Ορχήστρας Κύπρου θα παρουσιάσουν την όπερα “Carmen” του Georges Bizet, μία από τις πιο αγαπημένες και διαχρονικές όπερες όλων των εποχών!
H “Carmen” ξετυλίγει την ιστορία της Κάρμεν, μιας τσιγγάνας που εργάζεται σε εργοστάσιο καπνού στη Σεβίλλη της Ισπανίας, αρχέτυπο γυναίκας με ελεύθερο πνεύμα, δυναμικότητα και ακαταμάχητη γοητεία.
Με μουσική που σφύζει από ρυθμό, έμπνευση και μελωδικότητα – από την περίφημη Habanera έως το εκρηκτικό Toreador Song – η “Carmen” καθηλώνει το κοινό με το πάθος και την τραγικότητα της ιστορίας της. Μια παράσταση που δεν πρέπει να χάσετε!

Georges Bizet: Carmen

Κρατικό Θέατρο Όπερας και Μπαλέτου Τιφλίδας
Συμφωνική Ορχήστρα Κύπρου
Zaza Azmaiparashvili μουσικός διευθυντής παραγωγής
Διοργάνωση: Pafos Aphrodite Festival Cyprus, μοναδικός μέτοχος της οποίας είναι ο Δήμος Πάφου.
Παραγωγή: Παπαδόπουλος και Σχοινής Παραγωγές
Τιμές εισιτηρίων: €35-€120
Πληροφορίες – Εισιτήρια: www.ticketmaster.cy, ACS courier, 777 7040

Vegan Fam Festival 2025 - 6-7.9.2025
2025-09-06 14:00 - 2025-09-07 23:00 | Psematismenos Cultural Centre, 126 Psematismenos, Larnaka, 7743, Cyprus
Vegan Fam Festival 2025: Μια Γιορτή της Φυτικής Διατροφής και της Βιωσιμότητας

Το Vegan Fam Festival επιστρέφει φέτος, για ένα αξέχαστο Σαββατοκύριακο φυτικής διατροφής, βιωσιμότητας και κοινωνικής σύνδεσης. Θα πραγματοποιηθεί στις 6 & 7 Σεπτεμβρίου 2025, από τις 14:00 έως τις 23:00, στο Πολιτιστικό Κέντρο Ψεματισμένου, με ελεύθερη είσοδο για οικογένειες, λάτρεις του φαγητού και περιβαλλοντικά συνειδητοποιημένα άτομα.

Ένα Φεστιβάλ για Όλους Με ένα ποικίλο πρόγραμμα που απευθύνεται σε όλες τις ηλικίες και ενδιαφέροντα, το Vegan Fam Festival 2025 γιορτάζει όχι μόνο τη διατροφή αλλά και την ευεξία, τη δημιουργικότητα και την περιβαλλοντική υπευθυνότητα. Οι επισκέπτες μπορούν να απολαύσουν:

Vegan Market – Μια ζωντανή αγορά με πωλητές που προσφέρουν φυτικά τρόφιμα, cruelty-free προϊόντα, βιώσιμα αγαθά και υπηρεσίες ευεξίας.
Αλφαμέγα – Επιδείξεις Μαγειρικής & Γευσιγνωσίες Το φετινό φεστιβάλ καλωσορίζει τη Χριστίνα Χριστοφή, φιναλίστ του Greek Master Chef, ως επίτιμη προσκεκλημένη. Η Χριστίνα θα παρουσιάσει ζωντανές επιδείξεις μαγειρικής και γευσιγνωσίες στον ειδικά διαμορφωμένο χώρο του Μεγάλου μας Χορηγού που είναι οι Υπεραγορές ΑλφαΜέγα, αναδεικνύοντας τη δημιουργικότητά της στη φυτική κουζίνα. Ως Μέγας Χορηγός του φεστιβάλ, οι Υπεραγορές ΑλφαΜέγα συνεχίζουν να στηρίζουν βιώσιμες και vegan-friendly πρωτοβουλίες στην Κύπρο.
Χώρος Ευεξίας – Από τις 14:00 έως τις 18:00, απολαύστε συνεδρίες ευεξίας που περιλαμβάνουν μασάζ, ρεφλεξολογία και διαδραστικά μαθήματα για μικρούς και μεγάλους.
Παιδική Γωνιά – Ένας διασκεδαστικός χώρος για τους μικρούς επισκέπτες, με δημιουργικές δραστηριότητες και παιχνίδια από τις 14:00 έως τις 18:00.
Σεμινάρια & Ομιλίες – Εμπνευστείτε από ομιλητές με θέματα όπως η φυτική διατροφή, η περιβαλλοντική βιωσιμότητα και ο vegan ακτιβισμός, από τις 14:00 έως τις 18:00.
Ζωντανή Μουσική – Καθώς πέφτει ο ήλιος, απολαύστε συναυλίες από ταλαντούχους καλλιτέχνες από τις 18:00 έως τις 22:00, δημιουργώντας την ιδανική βραδινή ατμόσφαιρα.
Φαγητό & Ποτό – Απολαύστε μια ποικιλία από νόστιμα φυτικά φαγητά, δροσιστικά ποτά και vegan γλυκά.

Για περισσότερες πληροφορίες, επισκεφθείτε το www.veganfamfestival.com και τη Σελίδα της Εκδήλωσης στο Facebook.

Η Αλέξια ερμηνεύει τα κλασσικά με τη Σ.Ο.Κ. - 10.9.2025
2025-09-10 20:00 - 22:00 | Nicosia Municipal Theatre, Mouseiou 4, Lefkosia, 1097, Cyprus
Έπειτα από την επιτυχία και το sold-out της συναυλίας το 2024, η αγαπημένη και πολυβραβευμένη τραγουδίστρια Αλέξια, η οποία εισήγαγε την Φωνητική Τζαζ στο Ελληνικό mainstream πεντάγραμμο, γιορτάζει φέτος τα 30 χρόνια από την κυκλοφορία του διεθνώς αναγνωρισμένου και πολλές φορές πλατινένιου δίσκου της, «Η Αλέξια Ερμηνεύει Τα Κλασικά», συμπράττοντας με την Συμφωνική Ορχήστρα Νέων Κύπρου και την Νεανική Χορωδία της ορχήστρας, μαζί με επίλεκτους μουσικούς από την τζαζ ορχήστρα της Αλέξιας.

Η συναυλία, αναβιώνει τη Χρυσή εποχή του Ελληνικού κινηματογράφου και της Ελληνικής Τζαζ από το 1930 μέχρι το 1960, επαναφέροντας τραγούδια με μελωδία και αρμονία με όμορφες ενορχηστρώσεις, γιορτάζοντας την ηχητική σύζευξη της αυθεντικής Big Band era με το συμφωνικό ηχόχρωμα.
Με διαχρονικά τραγούδια όπως τα, «Αν σ’ αρνηθώ» του Μίμη Πλέσσα, «Τι είν’ αυτό που το λένε αγάπη» του Τάκη Μωράκη, «Έχω απόψε ραντεβού» Γιώργου Μουζάκη κ.ά., η παραγωγή αυτή υπόσχεται να μας ταξιδέψει σε άλλες εποχές, με τη μελωδική φωνή της Αλέξιας και το ταλέντο των παιδιών της Συμφωνικής Ορχήστρας Νέων Κύπρου.
Διοργανωτές: Φιλόπτωχος Αδελφότης Αγίων Ομολογητών
Η Φιλόπτωχος Αδελφότης Αγίων Ομολογητών γιορτάζει 90 χρόνια αγάπης και προσφοράς από την ίδρυση του Σωματείου (1935 – 2025).
Η εκδήλωση τελεί υπό την αιγίδα της Πρώτης Κυρίας κ. Φιλίππας Καρσερά Χριστοδουλίδη, με σκοπό την οικονομική ενίσχυση του Σωματείου και του Μελάθρου Αγάπης.
Τηλέφωνο επικοινωνίας: 22677100
Τιμές εισιτηρίων: Πλατεία €30 │ Εξώστης €25
Προπώληση εισιτηρίων: www.soldoutticketbox.com
https://www.soldoutticketbox.com/el/event/i-alexia-ermineyei-ta-klasika

Γιορτή της ελιάς - 12.9.2025
2025-09-12 18:00 - 21:00 | Anglisides Primary School, Griva Digeni, Agglesides, Larnaka, 7571, Cyprus
Στην κοινότητά μας υπάρχει μία αιωνόβια ελιά, η οποία αποτέλεσε την αφορμή για τη θεσμοθέτηση της ετήσιας εκδήλωσης με τίτλο «Γιορτή της Ελιάς».
Πρόκειται για μια εκδήλωση αφιερωμένη στο ιερό και πολύτιμο δέντρο της ελιάς, το οποίο κατέχει βαθιά πολιτιστική, ιστορική και οικονομική σημασία για το χωριό μας. Το χωριό μας θεωρείται ελαιοπαραγωγικό, καθώς δραστηριοποιούνται σε αυτό τρία ελαιοτριβεία.
Η εκδήλωση έχει ως στόχο την ανάδειξη της παράδοσης και του ρόλου της ελιάς στη ζωή των ανθρώπων. Στον χώρο της εκδήλωσης θα υπάρχουν περίπτερα με προϊόντα που προέρχονται από την ελιά, βιωματικό εργαστήριο με ζύμωμα και φούρνισμα ελιόπιτας, καθώς και άλλα τοπικά εδέσματα.
Το πρόγραμμα θα πλαισιώνεται με παραδοσιακή μουσική και κυπριακούς χορούς από τον Πολιτιστικό Όμιλο Αγγλισίδων.

Διεθνές Φεστιβάλ Λευκωσίας 2025 - 14.9-30.12.2025
2025-09-14 - 2025-12-30 | Nicosia Municipal Theatre, Mouseiou 4, Lefkosia, 1097, Cyprus
ΦΙΛΟΣΟΦΙΑ ΦΕΣΤΙΒΑΛ
Οι προτάσεις που θα κατατεθούν θα πρέπει να συμβαδίζουν με τη φιλοσοφία του Φεστιβάλ, που με τη σειρά του είναι ευθυγραμμισμένο με τη μακροχρόνια στρατηγική του Δήμου Λευκωσίας για τον πολιτισμό και που περιλαμβάνει τους πιο κάτω στόχους:
1. Να στηρίξει και να αναδείξει νέους επαγγελματίες δημιουργούς,να προβάλει τα ταλέντα της Κύπρου όλων των ηλικιών και να διατηρήσει ζωντανή την πολιτιστική μας κληρονομιά.
2. Να προτείνει ένα ευρύ φάσμα πολιτιστικής και καλλιτεχνικής έκφρασης με στόχο να φέρει τους πολίτες σε επαφή με καλλιτέχνες και πολιτιστικούς οργανισμούς διεθνούς εμβέλειας.
3. Να προτείνει πολιτιστικές δράσεις που στόχο έχουν την αποδοχή και την συμπερίληψη ανεξαρτήτως εθνικότητας, ηλικίας, φύλου, χρώματος, θρησκείας, σεξουαλικού προσανατολισμού κ.ά.
4. Να τιμήσει την ελευθερία σε όλες τις μορφές της: ατομική και εθνική ελευθερία, ελευθερία σκέψης και ελευθερία λόγου.

https://nicosiaforart.cy/el-gr/nicosia-international-festival/2025/ Πρόγραμμα

ΣΥΜΦΩΝΙΚΗ ΟΡΧΗΣΤΡΑ ΚΥΠΡΟΥ Orchestra 4 All 1 «ΜΟΥΣΙΚΗ ΣΤΗΝ ΠΟΛΗ» - 19.9.2025
2025-09-19 20:00 - 22:00 | ELEFTHERIA SQUARE NICOSIA, Konstantinou Palaiologou 20e, Nicosia, 1010
Λευκωσία: Παρασκευή 19 Σεπτεμβρίου 2025 – Πλατεία Ελευθερίας, 20:00
Adolf Fredrik Lindblad: Συμφωνία αρ. 2 σε Ρε μείζονα, Ι. Maestoso – Allegro molto
Jean Sibelius: Andante festivo
Valse triste, έργο 44. αρ. 1
Johann Strauss II:
Champagne Polka
Sport Polka
Künstlerleben (Βαλς «Η ζωή του καλλιτέχνη»), έργο 316
Pizzicato Polka
Βαλς «Ο Γαλάζιος Δούναβης», έργο 314
Ύμνος της ΕΕ (από το τελευταίο μέρος της 9ης Συμφωνίας Beethoven)
ΜΟΥΣΙΚΗ ΣΤΗΝ ΠΟΛΗ: μια μοναδική μουσική εμπειρία στην καρδιά της Λευκωσίας, πλάι στα φωτισμένα ενετικά τείχη! Η Συμφωνική Ορχήστρα Κύπρου, υπό τη διεύθυνση τoυ ανερχόμενου Κύπριου μαέστρου Ανδρέα Ασιήκκη υπόσχεται μια βραδιά ρομαντισμού, κομψότητας και μαγείας με δημοφιλή έργα και βαλς των Adolf Fredrik Lindblad, Jean Sibelius και Johann Strauss Jr!
Η φετινή συναυλία εντάσσεται στο πλαίσιο του εορτασμού της 30ής επετείου από την ένταξη της Αυστρίας, Σουηδίας και Φινλανδίας στην Ευρωπαϊκή Ένωση, και πραγματοποιείται σε συνεργασία με τις αντίστοιχες Πρεσβείες των τριών χωρών.
Η πολυαναμενόμενη συναυλία έχει πια καθιερωθεί ως θεσμός, και συνδιοργανώνεται από τον Σύνδεσμο «Φίλοι της Λευκωσίας» και το Ίδρυμα Συμφωνική Ορχήστρα Κύπρου. Το τηλεοπτικό κανάλι ΡΙΚ 2 θα μεταδίδει ζωντανά τη συναυλία.

Ανδρέας Ασιήκκης μαέστρος

Είσοδος ελεύθερη
Σε συνεργασία με τις Πρεσβείες Αυστρίας, Σουηδίας και Φινλανδίας, στο πλαίσιο του εορτασμού της 30ής επετείου από την ένταξη των χωρών τους στην Ευρωπαϊκή Ένωση.
Oργάνωση: Σύνδεσμος «Φίλοι της Λευκωσίας» & Ίδρυμα Συμφωνική Ορχήστρα Κύπρου

ΑΝΔΡΕΑΣ ΑΣΙΗΚΚΗΣ μαέστρος
Ο Ανδρέας Ασιήκκης είναι Κύπριος μαέστρος με βάση την Ολλανδία. Από το Σεπτέμβριο του 2024, συμμετέχει στο NMO (National Master in Orchestral Conducting), έχοντας καθοδήγηση από τους Jac van Steen, Ed Spanjaard, και Antony Hermus. Στην Ολλανδία έχει συνεργαστεί με την Ορχήστρα του Μπαλέτου σε μια οικογενειακή παραγωγή της Σταχτοπούτας και με την Dutch National Opera Academy διευθύνοντας Rossini στο Φεστιβάλ του Bredeweg.
Προηγουμένως σπούδασε διεύθυνση ορχήστρας στο Royal Northern College of Music και στο Ιόνιο Πανεπιστήμιο. Στο Ηνωμένο Βασίλειο έχει διευθύνει σύγχρονα έργα, οικογενειακές συναυλίες και έχει βοηθήσει μαέστρους όπως Martyn Brabbins, Sir Andrew Davis, Juanjo Mena, John Storgårds, και Joshua Weilerstein. Στην Ελλάδα εργάστηκε ως βοηθός μαέστρου του Άλκη Μπαλτά στην Συμφωνική Ορχήστρα της Φιλαρμονικής Εταιρείας Κέρκυρας (Παλαιά) και δημιούργησε μια ορχήστρα νέων στο Ιόνιο Ωδείο με έμφαση στην κινηματογραφική μουσική.
Έχει διευθύνει ορχήστρες όπως Φιλαρμονική του BBC, Βασιλική Φιλαρμονική Ορχήστρα του Λίβερπουλ, Συμφωνική Ορχήστρα Κύπρου, Συμφωνική Ορχήστρα Νέων Κύπρου, και Κρατική Ορχήστρα Αθηνών. Τον Ιούνιο του 2024, διηύθυνε τη Φιλαρμονική του BBC σε έργα Ανδρονίκου, Ye και Σκαλκώτα που ηχογραφήθηκαν για το BBC Radio 3.
Πληροφορίες: 22 463144, www.cyso.org.cy

Μείνετε ενημερωμένοι για τα προγράμματα συναυλιών της Συμφωνικής Ορχήστρας Κύπρου και της Συμφωνικής Ορχήστρας Νέων Κύπρου!
Iστοσελίδα Ιδρύματος Συμφωνική Ορχήστρα Κύπρου
www.cyso.org.cy
info@cyso.org.cy, 22 463144

Προγράμματα Συναυλιών
www.cyso.org.cy/?cat=142&lang=el
Εγγραφείτε στη λίστα ενημέρωσης μας
www.cyso.org.cy/?page_id=9313&lang=el
Ακολουθήστε μας στα social media
Facebook: Cyprus Symphony Orchestra, Cyprus Youth Symphony Orchestra
Instagram: cyprussymphony, cyprusyouthsymphonyorchestra
YouTube: CYSO Channel, CyYSO Channel

Για περισσότερες πληροφορίες μπορείτε να επικοινωνείτε με την κα Κωνσταντία Ηλία
στο 22 463135 ή στο c.elia@cyso.org.cy

7o ον Φεστιβάλ Δύμων Φρούτων και Αλλαντικών - 20-21.9.2025
2025-09-20 12:00 - 2025-09-21 20:00 | DYMES COMMUNITY PARK, Dymes, Limassol, 4873, Cyprus
Φεστιβάλ για τα κυριότερα φρούτα που παράγονται στις Δύμες (μήλα, ροδάκινα, νεκταρίνια, αχλάδια, δαμάσκηνες, φορμόζες, χρυσόμηλα και κεράσια) παραδοσιακά, Ι αλλ ντικά (χοιρομέρι, λούντζα, λουκάνικα) λαχανικά και προιόντα απο την μεταποίηση φρούτων.
Για το πρόγραμμα πατήστε εδώ

Εκδήλωση ππαλουζέ στο χωριό Άγιος Μάμας Λεμεσού - 21.9.2025
2025-09-21 11:00 - 20:00 | Square of Saint Mamas Church, Agios Mamas Village of Limassol, Agios Mamas, 4741, Limassol, Limassol, 4741, Cyprus
Μια εκδήλωση αφιερωμένη στην παράδοση, με κύριο θέμα την παρασκευή αυθεντικού ππαλουζέ και σουσσιούκου όπως συνηθίζεται στα ορεινά αμπελοχώρια της επαρχίας Λεμεσού.
Οι επισκέπτες θα έχουν την ευκαιρία να παρακολουθήσουν και να λάβουν μέρος στην παραδοσιακή διαδικασία παρασκευής του ππαλουζέ και στο βούττημα του σουσσιούκου. Επίσης να κεραστούν δωρεάν άφθονο ζεστό ππαλουζέ.
Να διασκεδάσουν με το μουσικόχορευτικό πρόγραμμα που έχει ετοιμαστεί (ζωντανή μουσική, παραδοσιακά χορευτικά συγκροτήματα).
Για τους μικρούς μας επισκέπτες θα υπάρχει απασχόληση με χειροτεχνίες, κατασκευές με πηλό, τυχερός τροχός με εκπλήξεις, βόλτα στο χωριό με γαϊδουράκια.
Για τους πιο τολμηρούς θα έχουμε διαγωνισμό χειροπάλης.
Στον χώρο θα λειτουργήσει αγορά με πολλών ειδών παραδοσιακά εδέσματα και ποτά
(ππαλουζες προς πώληση, σουσσιούκος, κιοφτέρκα, ξηροί καρποί, γλυκά κουταλιού, ψωμιά, λουκουμάδες, ρέσι, ζιβανία, κουμανταρία και πολλά άλλα είδη)
Θα λειτουργήσει επίσης παραδοσιακό καφενείο με ζεστά και κρύα ροφήματα και σνακς.

Καθ’ όλη την διάρκεια της εκδήλωσης θα είναι ανοιχτοί για τους επισκέπτες οι πιο κάτω χώροι.

Ο Ιερός ναός Αγίου Μάμαντος
Το Εικονοσκευοφυλάκιο (εντός του Ιερού Ναού του Αγιου Μάμαντος). Όπου επισκέπτες μπορούν να δουν σημαντικής ιστορικής αξίας εκκλησιαστικά εκθέματα.
Το Οινοποιείο Ρεβέκκα. (λίγα μέτρα παρακάτω από τον χώρο εκδήλωσης) Ξενάγηση στον χώρο της βραβευμένης με Χρυσό Μετάλλιο του Κυπριακού Διαγωνισμού Οίνου 2024.
Λαϊκό μουσείο του χωριού. Έκθεση παραδοσιακών εργαλείων και αντικειμένων.

Φεστιβάλ Παστελιού - 21.9.2025
2025-09-21 11:00 - 20:00 | Village Square Anogyra, Anogyra, 4603, Cyprus
Και ο Σεπτέμβρης μας γίνεται γλυκύτερος με κυπριακό παραδοσιακό παστέλι, και ένα μοναδικό καλωσόρισμα με θύμισες από τα παλιά. Το φεστιβάλ Παστελιού, έχει τεθεί κάτω από την αιγίδα του έντιμου Προέδρου της Δημοκρατίας κ. Νίκου Χριστοδουλίδη, κάτι που τιμά ιδιαίτερα την κοινότητα της Ανώγυρας.
Με χρυσό χορηγό, το Υφυπουργείο Τουρισμού, και την εμπλοκή όλων των κατοίκων και όχι μόνο, σύσσωμη η κοινότητα της Ανώγυρας, ετοιμάζεται να σας φιλοξενήσει με παραδοσιακές συνταγές, και καινοτόμες , σε μια γιορτή παράδοσης, γεύσης και πολιτισμού , στο μοναδικό χωριό όπου ο <Μαύρος Χρυσός της Κύπρου>, μετατρέπεται σε χρυσαφένιο παστέλι, με τον παραδοσιακό τρόπο.
Το παστέλι αποτελεί μέρος της πολιτιστικής κληρονομιάς της Ανώγυρας. Έχει τεράστια θρεπτική αξία, και είναι ένας πολύτιμος θησαυρός γεμάτος βιταμίνες και ιχνοστοιχεία, με αμέτρητες χρήσεις.
Ταξιδέψτε στον χρόνο, ανάμεσα στα πετρόκτιστα σπιτάκια του χωριού, και τα ιστορικά του μνημεία, αφεθείτε στις γεύσεις και τις μυρωδιές, παρακολουθείστε πως ο Μαύρος χρυσός μετατρέπεται σε χρυσαφένιο παστέλλι και νοιώστε την μαγεία της γεύσης του.
Η ομάδα διοργάνωσης του φεστιβάλ, σκέφτηκε την κάθε πτυχή για να σας προσφέρει μια μοναδική μέρα, που θα αγγίξει όλες σας τις αισθήσεις, με Βιωματικά εργαστήρια, περιηγήσεις, γευσιγνωσία, πλούσιο καλλιτεχνικό πρόγραμμα και 25 εκθέτες με μοναδικά προϊόντα.
Για τα ωράρια των λεωφορείων πατήστε εδώ
Για το πρόγραμμα πατήστε εδώ

35th AIDA Freediving World Championship, Limassol 2025 - 23.9-2.10.2025
2025-09-23 08:00 - 2025-10-02 14:00 | Free2dive, AIDA, 28 October Ave, Limassol, Cyprus
Το 35ο Παγκόσμιο Πρωτάθλημα Ελεύθερης Κατάδυσης της AIDA θα πραγματοποιηθεί στη Λεμεσό, Κύπρος, το 2025, σηματοδοτώντας την τέταρτη φορά που αυτή η παγκοσμίου κλάσης διοργάνωση επιστρέφει στα ιδανικά νερά βαθειάς κατάδυσης του νησιού. Γνωστή για την εξαιρετική ορατότητα, τη ζεστή και ήρεμη θάλασσα, η Λεμεσός προσφέρει το τέλειο σκηνικό για εντυπωσιακές εμφανίσεις και καταδύσεις που σπάνε ρεκόρ στα αγωνίσματα βάθους. Η διοργάνωση αναμένεται να προσελκύσει τους κορυφαίους ελεύθερους δύτες του κόσμου, με τον Alexey Molchanov και τον Petar Klovar να αναμένονται να συμμετάσχουν, μαζί με πολλούς από την ελίτ του αθλήματος.

Ζορπάς ο Έλληνας - 26-27.9.2025
2025-09-26 20:00 - 2025-09-27 22:30 | Papahos Medieval Castle, Kato Paphos Harbour, Coastal Broadwalk, Paphos, Paphos, 8040
Η Κύπρος δεν έχει ξαναδεί κάτι τέτοιο.
Το θρυλικό μπαλέτο Zorba the Greek, σε χορογραφία του Lorca Massine, βασισμένο στο μυθιστόρημα του Νίκου Καζαντζάκη και με μουσική του Μίκη Θεοδωράκη, παρουσιάζεται για πρώτη φορά στο νησί σε πλήρη εκτέλεση — με ζωντανή συμφωνική ορχήστρα, χορωδία και πάνω από 150 καλλιτέχνες επί σκηνής.
Στην καρδιά της παράστασης βρίσκεται η ελληνική ψυχή, ο χορός που γεννιέται από τον πόνο, και η δύναμη που δηλώνει: “Είμαι ζωντανός. Είμαι ελεύθερος”.
💫 Στη σκηνή:
– Ίγκορ Τσβίρκο, σολίστ του Θεάτρου Μπολσόι
– Το Μπαλέτο του Εθνικού Θεάτρου Σλοβενίας (Maribor)
– Συμφωνική Ορχήστρα Κύπρου
– Χορωδία Diastasis
– Ειδική καλεσμένη: η Άλκηστις Πρωτοψάλτη, θρύλος της ελληνικής μουσικής
– Μουσική διεύθυνση: Λουκάς Καρυτινός

ZΟΡΜΠΑΣ ο Έλληνας-Μπαλεττο - 26-27.9.2025
2025-09-26 20:00 - 2025-09-27 22:30 | Papahos Medieval Castle, Kato Paphos Harbour, Coastal Broadwalk, Paphos, Paphos, 8040
Τοποθεσία: Μεσαιωνικό Κάστρο Πάφου, Κύπρος
Βασισμένο στο μυθιστόρημα του Νίκου Καζαντζάκη και με την αθάνατη μουσική του Μίκη Θεοδωράκη, ο Ζορμπάς ο Έλληνας δεν είναι απλώς ένα μπαλέτο — είναι ένας συγκλονιστικός ύμνος στην ελευθερία, το πάθος, την αντίσταση και το ελληνικό πνεύμα. Στο επιβλητικό σκηνικό του Κάστρου της Πάφου, αυτή η ξεχωριστή παράσταση υπόσχεται μια καθηλωτική εμπειρία που ενώνει χορό, μουσική και μύθο, στον μαγευτικό μεσογειακό χώρο.
Μην χάσετε αυτήν τη μοναδική γιορτή πολιτιστικής κληρονομιάς και καλλιτεχνικής υπεροχής στην καρδιά της Κύπρου.
Σην Κύπρο την καλλιτεχνική Ομάδα αποτελούν :

Λόρκα Μασίν, χορογράφος, γιος του θρυλικού χορογράφου Λεονίντ Μασίν
Ίγκορ Τσβίρκο, πρώτος χορευτής του Μπολσόι, στον ρόλο του Ζορμπά
Ειδική συμμετοχή της Άλκηστις Πρωτοψάλτη, αγαπημένη ερμηνεύτρια της ελληνικής μουσικής
Συμφωνική Ορχήστρα Κύπρου, υπό τη διεύθυνση του καταξιωμένου Λουκά Καρυτινού
Φωνητικό Σύνολο «Διάσταση»
Το μπαλέτο του Εθνικού Θεάτρου Σλοβενίας (Μάριμπορ)
Συμμετοχή κορυφαίων χορευτών από εξέχοντα ευρωπαϊκά θέατρα

Τα εισιτήρια ήδη προπωλούνται από την soldoutticket

1ο Φεστιβάλ Ελιάς & Παραδοσιακών Προϊόντων - 27.9.2025
2025-09-27 13:00 - 23:00 | Community and Nikitari Community Multi-Use Hall Space, 39 Archbishop Makariou III, +35722852534, +35799333920, Nikitari, 2777, Cyprus
Η ελιά αποκτά τη δική της γιορτή! Ένα φεστιβάλ αφιερωμένο στο προϊόν που αποτελεί αναπόσπαστο κομμάτι της τοπικής μας ταυτότητας. Την Ελιά!

Με πυρήνα την αγάπη για τον τόπο μας και τα προϊόντα του, γεννήθηκε μια ξεχωριστή πρωτοβουλία που φιλοδοξεί να γίνει θεσμός:

Το 1ο Φεστιβάλ Ελιάς & Παραδοσιακών Προϊόντων στην Κοινότητα Νικηταρίου – Ασίνου

Πεζοπορία για φωτογράφηση σε αιωνόβια ελιά
Περιήγηση στην κοινότητα και στους ελαιώνες της και συγκομιδή ελιών
Παρασκευή τσακιστών ελιών
Παρασκευή παραδοσιακών ελιόπιτων σε ξυλόφουρνο και φαγητών με ελιά
Ενημερωτικές παρουσιάσεις για την ελιά
Φαγητό και Ποτό με ζωντανή μουσική και πρόγραμμα Παραδοσιακών Χορών

Καθ’ολη τη διάρκεια του Φεστιβάλ:

Περίπτερα πώλησης παραδοσιακών και χειροποίητων προϊόντων, φαγητών και ποτών
Επίδειξη παραδοσιακών τεχνών
Θεματικό σημείο φωτογράφισης με θέμα την ελιά
Χειροτεχνίες με θέμα την Ελιά και Κυνήγι των ελιών για του μικρούς επισκέπτες
Μουσική από DJ

Το Κοινοτικό Συμβούλιο Νικηταρίου θα προσφέρει κέρασμα στους επισκέπτες: Καπήρες με ελαιόλαδο και ρίγανη και ελιές τσακκιστές
ΕΊΣΟΔΟΣ ΕΛΕΎΘΕΡΗ ΓΙΑ ΌΛΟΥΣ
Για το πρόγραμμα πατήστε εδώ

Παρουσίαση για την Άγρια Ζωή της Κύπρου - 27.9.2025
2025-09-27 15:00 - 17:00 | Episkopi (Paphos) Environmental Centre, Pafos, Episkopi, 8524, Cyprus
Παρουσίαση για την Άγρια Ζωή της Κύπρου, Κέντρο Περιβάλλοντος Επισκοπής (Πάφος)
Συναντήστε τον λάτρη της υπαίθρου, Μάριο Θεοδώρου, σε μια παρουσίαση σε μεγάλη οθόνη και συζήτηση για την πανίδα της Κύπρου. Θα μοιραστεί τις πρόσφατες φωτογραφίες και βίντεο που τράβηξε περπατώντας στις πιο άγριες περιοχές του διαδρόμου της κοιλάδας Έζουσας. Χαρακτηριστικά είδη: η αλεπού, ο τσαλαπετεινός, ο δενδροβάτραχος, ένα σμήνος μελισσών σε κίνηση και, φυσικά, διάφορα αρπακτικά πουλιά. Θα υπάρχει χρόνος για ερωτήσεις και ανταλλαγή προσωπικών εμπειριών. Αυτή η παρουσίαση θα είναι ταυτόχρονη στα ελληνικά και τα αγγλικά.
Είσοδος 6€ ανά άτομο.
Όπως πάντα, οι οικογένειες απολαμβάνουν μεγάλη έκπτωση! Κάντε κράτηση θέσης: epeicentre.com/contact Άνοιγμα θυρών: 14:45
Για πληροφορίες τηλ.: +357 26 642234

Γιορτή του Κρασιού 2025 - 27.9-5.10.2025
2025-09-27 19:00 - 2025-10-05 00:00 | Limassol Municipal Gardens, Vyronos Ave., Limassol, 3105
Από τις 27 Σεπτεμβρίου μέχρι και τις 5 Οκτωβρίου 2025 ο Δήμος Λεμεσού διοργανώνει την Γιορτή του Κρασιού στο Δημόσιο Κήπο Λεμεσού από τις 7 μέχρι τις 12 κάθε βράδυ.Φέτος γιορτάζουμε τα 64 χρόνια ιστορίας της Γιορτής του Κρασιού με εντυπωσιακές τελετές έναρξης και λήξης στο Δημοτικό Κηποθέατρο «Μάριος Τόκας» και αναβαθμισμένο πρόγραμμα με δημοφιλείς παραστάσεις όπου δεκάδες καλλιτέχνες, συγκροτήματα και ομάδες από Κύπρο και Ελλάδα θα ψυχαγωγούν τον κόσμο κάθε βράδυ.
Κατά τη διάρκεια της γιορτής, ο επισκέπτης έχει την ευκαιρία να επισκεφθεί και να διασκεδάσει στα υπαίθρια εστιατόρια στα οποία θα υπάρχει ξεχωριστή λαϊκή μουσική, σε προσιτές τιμές τηρώντας τα υψηλά επίπεδα ποιότητας και υγιεινής. Τα οινοποιεία θα πωλούν εμφιαλωμένο κρασί σε ειδικές τιμές και από τις 8.00μ.μ. – 9.00μ.μ. θα πραγματοποιούν γευστολόγηση. Εκθέσεις φωτογραφίας, γελοιογραφίας και διαλέξεις με θέμα την οινοπαραγωγή εμπλουτίζουν την και φέτος της Γιορτή του Κρασιού. Ο Δημόσιος Κήπος θα φωτιστεί καλλιτεχνικά και θα διακοσμηθεί θεατρικά.
Τα παιδιά έχουν τον χώρο τους στη Γιορτή του Κρασιού. Ελάτε να χειροτεχνήσετε τον Βρακά όπως εσείς τον φαντάζεστε. Να φτιάξετε το βρακά σε ξύλινες φιγούρες και σε μαγνητακια.
Μαζί μας ο ξυλοπόδαρος Βρακάς. Παραστάσεις θεάτρου σκιών, εργαστήρι αγγειοπλαστικής και η μαγεία πλανάται στην ατμόσφαιρα από τους υπέροχους ταχυδακτυλουργούς.
Φέτος η Γιορτή του Κρασιού διευρύνεται και στα κρασοχώρια της επαρχίας μας. Θα πραγματοποιηθούν την πρώτη και την τελευταία Κυριακή δύο εκδηλώσεις. Το κοινό θα έχει την ευκαιρία να γευτεί την γνήσια φιλοξενία των χωριών μας με παραδοσιακά τραγούδια, χορούς, κρασί, εδέσματα, παλουζέ και σιουσιούκο.
Εισιτήρια πωλούνται κατά την διάρκεια της γιορτής σε κάθε μια από τις τρεις εισόδους. Μπαίνοντας στη Γιορτή από την κύρια είσοδο, στα νότια, μπορεί κανείς να δει τη γιγαντιαία φιγούρας ενός Κύπριου αμπελουργού με παραδοσιακή τοπική ενδυμασία. Ο Βρακάς παραμένει το έμβλημα της Γιορτής του Κρασιού από το 1961.
Για το πρόγραμμα πατήστε εδώ

CYPRUS STROLLERS - 1.10.2025 - 31.5.2026
2025-10-01 - 2026-05-31 | Cyprus Strollers
Get some exercise at the weekend
Explore the paths of the Cyprus countryside
Meet people and make new friends.

The Cyprus Strollers (http://cyprus-strollers.org) is organizing a hike in nature every weekend, from October to May.
The Cyprus Strollers welcome individuals and families (children and dogs welcome as well) living in Cyprus, irrespective of nationality, and equally visitors and tourists, who love nature and search for hiking opportunities during their stay.
The schedule for October through December is confirmed (http://cyprus-strollers.org/activities-schedule/). The Cyprus Strollers is a unique hiking club, broad reaching, with a dedicated website in English. It is offering walks mainly of moderate duration (2 1/2 -3 1/2 hours), suitable for families, hikers and nature lovers with an average fitness and an appetite to discover the natural beauties of Cyprus. Each walk announcement includes reference to the degree of difficulty.
To read the confirmed weekly schedule of hikes for October – December 2025 visit http://cyprus-strollers.org/activities-schedule/
To read a full detailed description with all necessary instructions for each hike over October – December 2025 visit http://cyprus-strollers.org/activities-description/

Συμφωνική Ορχήστρα Κύπρου - Μουσική Δωματίου 1 - Κουαρτέτο με πιάνο - Brahms & Mahler - 2.10.2025
2025-10-02 20:00 - 21:30 | Rialto Theatre, Andrea Drousioti Street 19, Plateia Iroon, Lemesos, state, 3603, Cyprus
ΣΥΜΦΩΝΙΚΗ ΟΡΧΗΣΤΡΑ ΚΥΠΡΟΥ – Μουσική Δωματίου 1 – ΚΟΥΑΡΤΕΤΟ ΜΕ ΠΙΑΝΟ – Brahms & Mahler
Λεμεσός: Πέμπτη 2 Οκτωβρίου 2025 – Θέατρο Ριάλτο, 20:00
Johannes Brahms: Κουαρτέτο με πιάνο αρ. 3 σε Ντο ελάσονα, έργο 60
Gustav Mahler: Κουαρτέτο με πιάνο σε Λα ελάσονα
Ayşe Karaoğlan βιολί
Vladimir Tkachenko βιόλα
Pinar Bayraktar βιολοντσέλο
Μανώλης Νεοφύτου πιάνο

Η διακεκριμένη βιολίστρια της Σ.Ο.Κ. Ayşe Karaoğlan και η βιολοντσελίστα Pinar Bayraktar, μακροχρόνιες συνεργάτιδες στη μουσική δωματίου, στρέφουν τώρα την καλλιτεχνική τους περιέργεια προς το ρεπερτόριο για κουαρτέτο με πιάνο. Στο νέο αυτό ταξίδι, ενώνουν τις δυνάμεις τους με δύο εξαιρετικούς μουσικούς: τον υποκορυφαίο βιολίστα της Σ.Ο.Κ., Vladimir Tkachenko, και τον λαμπρό Κύπριο πιανίστα Μανώλη Νεοφύτου.

Με κοινό την αγάπη τους για τη μουσική του Brahms, το πρόγραμμα τους ξεκινά με το Κουαρτέτο του με πιάνο αρ. 3 που έγραψε το 1875. Γράφοντας στον εκδότη του, ο Brahms περιγράφει με ζοφερό τρόπο το έργο: «Φαντάσου έναν άνθρωπο που πρόκειται να αυτοκτονήσει επειδή δεν του έχει απομείνει τίποτα άλλο». Αυτή η απόγνωση αντικατοπτρίζεται στο θυελλώδες πάθος που διατρέχει το κουαρτέτο και πηγάζει από τη βαθιά εσωτερική σύγκρουση του Brahms ανάμεσα στην αγωνία για την ψυχική ασθένεια του φίλου του Robert Schumann, και τον κρυφό του έρωτα για τη σύζυγο του Schumann, Clara.

Τον αμέσως επόμενο χρόνο, το 1876, ο 15χρονος Gustav Mahler, φοιτητής στο Κονσερβατόριο της Βιέννης, γράφει το Κουαρτέτο με πιάνο σε Λα ελάσονα. Το πρώιμο αυτό έργο διατρέχεται από μια δυσοίωνη μελαγχολία και μια έντονη συναισθηματική φόρτιση, ενώ μπορεί κανείς να διακρίνει επιρροές από τη μουσική των Schumann και Brahms.
Υποστηρικτές: Θέατρο Ριάλτο
Τιμή εισιτηρίου: €12 / €7 (μειωμένο)
Δικαιούχοι μειωμένων εισιτηρίων:
Μαθητές, στρατιώτες, φοιτητές, συνταξιούχοι, πολύτεκνες και πενταμελείς οικογένειες με παρουσίαση ταυτότητας. Δωρέαν είσοδος σε άτομα με αναπηρίες.
Προπώληση εισιτηρίων:
Θέατρο Ριάλτο (Ανδρέα Δρουσιώτη 19, Πλατεία Ηρώων, 3040 Λεμεσός, 77777745):
Από την ιστοσελίδα www.rialto.com.cy, το Ταμείο του Θεάτρου Δευ-Παρ: 10:00-15:00 και 1,5 ώρα πριν την έναρξη.
Θέατρο Παλλάς, Πύλη Πάφου (Γωνία Ρηγαίνης και Αρσινόης, 1010 Λευκωσία, 22 410181):
Aπό την ιστοσελίδα cyso.interticket.com και 1,5 ώρα πριν την έναρξη.

3ο τριήμερο Φεστιβάλ Πολιτισμού «Εσπερίδες 2025» στα Πέρα Ορεινής – 3-5.10.2025
2025-10-03 - 2025-10-05 | Pera Orinis, Lefkosia, Cyprus

Συμφωνική Ορχήστρα Κύπρου – Μουσική Δωματίου 1 – Κουαρτέτο με πιάνο – Brahms & Mahler – 3.10.2025
2025-10-03 20:00 - 21:30 | Pallas Theatre, 24 Rigainis, Nicosia, 1513, Cyprus
ΣΥΜΦΩΝΙΚΗ ΟΡΧΗΣΤΡΑ ΚΥΠΡΟΥ – Μουσική Δωματίου 1 – ΚΟΥΑΡΤΕΤΟ ΜΕ ΠΙΑΝΟ – Brahms & Mahler
Λευκωσία: Παρασκευή 3 Οκτωβρίου 2025 – Θέατρο Παλλάς, 20:00
Johannes Brahms: Κουαρτέτο με πιάνο αρ. 3 σε Ντο ελάσονα, έργο 60
Gustav Mahler: Κουαρτέτο με πιάνο σε Λα ελάσονα
Ayşe Karaoğlan βιολί
Vladimir Tkachenko βιόλα
Pinar Bayraktar βιολοντσέλο
Μανώλης Νεοφύτου πιάνο

Η διακεκριμένη βιολίστρια της Σ.Ο.Κ. Ayşe Karaoğlan και η βιολοντσελίστα Pinar Bayraktar, μακροχρόνιες συνεργάτιδες στη μουσική δωματίου, στρέφουν τώρα την καλλιτεχνική τους περιέργεια προς το ρεπερτόριο για κουαρτέτο με πιάνο. Στο νέο αυτό ταξίδι, ενώνουν τις δυνάμεις τους με δύο εξαιρετικούς μουσικούς: τον υποκορυφαίο βιολίστα της Σ.Ο.Κ., Vladimir Tkachenko, και τον λαμπρό Κύπριο πιανίστα Μανώλη Νεοφύτου.

Με κοινό την αγάπη τους για τη μουσική του Brahms, το πρόγραμμα τους ξεκινά με το Κουαρτέτο του με πιάνο αρ. 3 που έγραψε το 1875. Γράφοντας στον εκδότη του, ο Brahms περιγράφει με ζοφερό τρόπο το έργο: «Φαντάσου έναν άνθρωπο που πρόκειται να αυτοκτονήσει επειδή δεν του έχει απομείνει τίποτα άλλο». Αυτή η απόγνωση αντικατοπτρίζεται στο θυελλώδες πάθος που διατρέχει το κουαρτέτο και πηγάζει από τη βαθιά εσωτερική σύγκρουση του Brahms ανάμεσα στην αγωνία για την ψυχική ασθένεια του φίλου του Robert Schumann, και τον κρυφό του έρωτα για τη σύζυγο του Schumann, Clara.

Τον αμέσως επόμενο χρόνο, το 1876, ο 15χρονος Gustav Mahler, φοιτητής στο Κονσερβατόριο της Βιέννης, γράφει το Κουαρτέτο με πιάνο σε Λα ελάσονα. Το πρώιμο αυτό έργο διατρέχεται από μια δυσοίωνη μελαγχολία και μια έντονη συναισθηματική φόρτιση, ενώ μπορεί κανείς να διακρίνει επιρροές από τη μουσική των Schumann και Brahms.
Υποστηρικτές: Θέατρο Ριάλτο
Τιμή εισιτηρίου: €12 / €7 (μειωμένο)
Δικαιούχοι μειωμένων εισιτηρίων:
Μαθητές, στρατιώτες, φοιτητές, συνταξιούχοι, πολύτεκνες και πενταμελείς οικογένειες με παρουσίαση ταυτότητας. Δωρέαν είσοδος σε άτομα με αναπηρίες.
Προπώληση εισιτηρίων:
Θέατρο Παλλάς, Πύλη Πάφου (Γωνία Ρηγαίνης και Αρσινόης, 1010 Λευκωσία, 22 410181):
Aπό την ιστοσελίδα cyso.interticket.com και 1,5 ώρα πριν την έναρξη.

4o Φεστιβάλ σταφυλιού και τα πΠαράγωγα του - 5.10.2025
2025-10-05 11:00 - 17:00 | Georgiou Antoniade Square, Arminou, Paphos, Cyprus
Το φεστιβάλ διοργανώνεται με σκοπό να αναδείξει και να προβάλει τη γαστρονομική παράδοση και τα τοπικά προϊόντα της περιοχής. Το κοινό μπορεί να λάβει ενεργά μέρος και να δοκιμάσει τοπικά προϊόντα.
Για το πρόγραμμα πατήστε εδώ.

Οικογενειακές Συναυλίες 1 - Μουσικές Ιστορίες - 10.10.2025
2025-10-10 18:00 - 19:30 | Markideio Municipal Theatre, 18 Andrea Geroudi, Paphos, 8010, Cyprus
Πάφος: Παρασκευή 10 Οκτωβρίου 2025 – Μαρκίδειο Δημοτικό Θέατρο, 18:00
Το άσχημο βασιλόπουλο για αφηγητή και ορχήστρα
Συγγραφέας: Γαλάτεια Καζαντζάκη
Διασκευή κειμένου, επιμέλεια μουσικής επένδυσης: Άλκης Μπαλτάς
«Ο λαγός και η χελώνα» για αφηγητή, δύο τραγουδιστές και ορχήστρα
Ιδέα, επιλογή έργων, ενορχήστρωση, συνθέσεις: Άλκης Μπαλτάς
Διασκευή του μύθου του Αισώπου: Βίκυ Στυλιανού
Με προβολή εικόνων και σύντομων βίντεο

Γιώργης Χριστοδούλου τραγούδι
Ελεονώρα Ρούσου τραγούδι
Πέτρος Γιωρκάτζης αφηγητής
Άλκης Μπαλτάς μαέστρος

Ετοιμαστείτε για μια μαγική οικογενειακή συναυλία, όπου οι μικροί φίλοι της Ορχήστρας ταξιδεύουν στον κόσμο των παραμυθιών και της φαντασίας! Με οδηγούς τις υπέροχες φωνές του Γιώργη Χριστοδούλου και της Ελεονώρας Ρούσου, και τη Συμφωνική Ορχήστρα Κύπρου υπό τη διεύθυνση του Άλκη Μπαλτά, μουσική και αφήγηση ενώνονται με τον πιο συναρπαστικό τρόπο. Πρωταγωνιστές στο μουσικό μας ταξίδι τρεις αξέχαστοι ήρωες: ένας άσχημος πρίγκιπας, ένας σβέλτος λαγός και μια επίμονη χελώνα!

H ομορφιά του κάθε ανθρώπου βρίσκεται στην καλοσύνη της καρδιάς του, και όχι στην εξωτερική εμφάνιση. Aυτή τη μεγάλη αλήθεια μας υπενθυμίζει το παραμύθι «Το άσχημο βασιλόπουλο», το οποίο έγραψε η Γαλάτεια Καζαντζάκη πρώτη γυναίκα του Νίκου Καζαντζάκη. Ο μαέστρος και συνθέτης Άλκης Μπαλτάς έχει διασκευάσει το κείμενο και έχει επιμεληθεί τη μουσική επένδυση, η οποία περιλαμβάνει την «Ημιτελή» Συμφωνία αρ. 8 του Franz Schubert και τον Γερμανικό χορό του ίδιου συνθέτη σε διασκευή του Anton Webern.

Η ιστορία του πασίγνωστου μύθου του Αισώπου «Ο λαγός και η χελώνα» είναι απλή και διασκεδαστική. Ο γρηγοπόδαρος λαγός και η πάντα με αργή κίνηση χελώνα, συμφωνούν να παραβγούν στο τρέξιμο. Ποιος θα νικήσει άραγε; Μέσα από αυτόν τον μύθο, ο Αίσωπος (625-560 π.Χ) μας διδάσκει πόσο λάθος είναι να συμπεριφερόμαστε με αλαζονεία κι ότι δεν πρέπει ποτέ να υποτιμούμε κανέναν και να κοροϊδεύουμε τους αδύνατους. Μας διδάσκει, ακόμα, πως η δύναμη δεν αρκεί για να νικήσει κανείς στη ζωή. Για την επίτευξη των στόχων μας, αυτό που μετρά είναι η υπομονή και η σοβαρή επιμονή.

Ενδιάμεσα της αφήγησης θα ακουστούν: τραγούδια των Μίκη Θεοδωράκη, Σπυρίδωνα Ξύνδα, Κώστα Κακογιάννη, Δημήτρη Μαραγκόπουλου, Άλκη Μπαλτά, ένα παραδοσιακό τραγούδι από τα Δωδεκάνησα καθώς και δύο τραγούδια του Γιώργου Χατζηπιερή από την αγαπημένη σειρά «Ο τεμπέλης δράκος». Η μουσική έχει ενορχηστρωθεί ευφάνταστα από τον Άλκη Μπαλτά, ενώ την ιστορία του μύθου διασκεύασε η Βίκυ Στυλιανού. Τη μουσική ιστορία θα συνοδεύουν προβολές εικόνων και σύντομων βίντεο!

Τιμή εισιτηρίου: €8 για όλους

Προπώληση εισιτηρίων:
Μαρκίδειο Δημοτικό Θέατρο (Ανδρέα Γερούδη 27, 8010 Πάφος, 26 222286):
Aπό την ιστοσελίδα cyso.interticket.com και 1,5 ώρες πριν την έναρξη.

3η Διεθνής Ρεγκάτα Ντράγκονμποουτ Κύπρου - 11-12.10.2025
2025-10-11 08:00 - 2025-10-12 17:00 | Agia Napa Marina, 52 Ayia Thekla Avenue, Agia Napa, 5330, Cyprus
Ζήστε την ένταση, την ταχύτητα και το ομαδικό πνεύμα στους Διεθνείς Αγώνες Dragonboat, ένα διήμερο γεμάτο αδρεναλίνη και μοναδικές στιγμές!
Το Dragonboat είναι το απόλυτο ομαδικό άθλημα συγχρονισμένης κωπηλασίας – εκεί όπου ο ρυθμός, η συνεργασία και η ψυχή της ομάδας οδηγούν στη νίκη.
Τι περιλαμβάνουν οι αγώνες:
Αποστάσεις Sprint:

100μ και 200μ – Δύο εκρηκτικές διαδρομές όπου μετράει κάθε δευτερόλεπτο.

Κατηγορίες Βαρκών:

Μικρά σκάφη (12 άτομα): Ιδανικές για ευελιξία και ταχύτητα.
Μεγάλα σκάφη (22 άτομα): Δοκιμάζουν τη συνοχή και τον συγχρονισμό της ομάδας.

Κατηγορίες Διαγωνιζομένων:

Premier (Ανοιχτή ηλικιακή κατηγορία)
Masters A (40+)
Masters B (60+)
Πληρώματα: Μικτά, Γυναικών & Ανδρών

Διεθνής Συμμετοχή:
Ομάδες από την Κύπρο και το εξωτερικό:

Ηνωμένο Βασίλειο
Χώρες της Ευρώπης
Μέση Ανατολή

Τι να περιμένετε:

Συναρπαστικοί Αγώνες: Κάθε χτύπημα του κουπιού μετράει.
Ομαδικό Πνεύμα: Ζήστε τη μαγεία του συγχρονισμού και της συνεργασίας.

Παράλληλες Εκδηλώσεις:

Τελετές Έναρξης & Λήξης: Με πολιτιστικά δρώμενα και απονομές.
Γαστρονομικές Γωνιές: Γευτείτε τοπικές και διεθνείς λιχουδιές.

Μη χάσετε αυτή την εμπειρία ζωής!
Ελάτε να στηρίξετε τους αθλητές, να απολαύσετε το μοναδικό θέαμα και να νιώσετε την ενέργεια του πιο συναρπαστικού ομαδικού αθλήματος στο νερό!

Οικογενειακές Συναυλίες 1 με την Σ.Ο.Κ. - Μουσικές Ιστορίες - 11.10.2025
2025-10-11 16:00 - 19:30 | Pallas Theatre, 24 Rigainis, Nicosia, 1513, Cyprus
Λευκωσία: Σάββατο 11 Οκτωβρίου 2025 – Θέατρο Παλλάς, Πύλη Πάφου, 16:00 & 17:30
Το άσχημο βασιλόπουλο για αφηγητή και ορχήστρα
Συγγραφέας: Γαλάτεια Καζαντζάκη
Διασκευή κειμένου, επιμέλεια μουσικής επένδυσης: Άλκης Μπαλτάς

«Ο λαγός και η χελώνα» για αφηγητή, δύο τραγουδιστές και ορχήστρα
Ιδέα, επιλογή έργων, ενορχήστρωση, συνθέσεις: Άλκης Μπαλτάς
Διασκευή του μύθου του Αισώπου: Βίκυ Στυλιανού
Με προβολή εικόνων και σύντομων βίντεο
Γιώργης Χριστοδούλου τραγούδι
Ελεονώρα Ρούσου τραγούδι
Πέτρος Γιωρκάτζης αφηγητής
Άλκης Μπαλτάς μαέστρος

Ετοιμαστείτε για μια μαγική οικογενειακή συναυλία, όπου οι μικροί φίλοι της Ορχήστρας ταξιδεύουν στον κόσμο των παραμυθιών και της φαντασίας! Με οδηγούς τις υπέροχες φωνές του Γιώργη Χριστοδούλου και της Ελεονώρας Ρούσου, και τη Συμφωνική Ορχήστρα Κύπρου υπό τη διεύθυνση του Άλκη Μπαλτά, μουσική και αφήγηση ενώνονται με τον πιο συναρπαστικό τρόπο. Πρωταγωνιστές στο μουσικό μας ταξίδι τρεις αξέχαστοι ήρωες: ένας άσχημος πρίγκιπας, ένας σβέλτος λαγός και μια επίμονη χελώνα!
H ομορφιά του κάθε ανθρώπου βρίσκεται στην καλοσύνη της καρδιάς του, και όχι στην εξωτερική εμφάνιση. Aυτή τη μεγάλη αλήθεια μας υπενθυμίζει το παραμύθι «Το άσχημο βασιλόπουλο», το οποίο έγραψε η Γαλάτεια Καζαντζάκη πρώτη γυναίκα του Νίκου Καζαντζάκη. Ο μαέστρος και συνθέτης Άλκης Μπαλτάς έχει διασκευάσει το κείμενο και έχει επιμεληθεί τη μουσική επένδυση, η οποία περιλαμβάνει την «Ημιτελή» Συμφωνία αρ. 8 του Franz Schubert και τον Γερμανικό χορό του ίδιου συνθέτη σε διασκευή του Anton Webern.
Η ιστορία του πασίγνωστου μύθου του Αισώπου «Ο λαγός και η χελώνα» είναι απλή και διασκεδαστική. Ο γρηγοπόδαρος λαγός και η πάντα με αργή κίνηση χελώνα, συμφωνούν να παραβγούν στο τρέξιμο. Ποιος θα νικήσει άραγε; Μέσα από αυτόν τον μύθο, ο Αίσωπος (625-560 π.Χ) μας διδάσκει πόσο λάθος είναι να συμπεριφερόμαστε με αλαζονεία κι ότι δεν πρέπει ποτέ να υποτιμούμε κανέναν και να κοροϊδεύουμε τους αδύνατους. Μας διδάσκει, ακόμα, πως η δύναμη δεν αρκεί για να νικήσει κανείς στη ζωή. Για την επίτευξη των στόχων μας, αυτό που μετρά είναι η υπομονή και η σοβαρή επιμονή.
Ενδιάμεσα της αφήγησης θα ακουστούν: τραγούδια των Μίκη Θεοδωράκη, Σπυρίδωνα Ξύνδα, Κώστα Κακογιάννη, Δημήτρη Μαραγκόπουλου, Άλκη Μπαλτά, ένα παραδοσιακό τραγούδι από τα Δωδεκάνησα καθώς και δύο τραγούδια του Γιώργου Χατζηπιερή από την αγαπημένη σειρά «Ο τεμπέλης δράκος». Η μουσική έχει ενορχηστρωθεί ευφάνταστα από τον Άλκη Μπαλτά, ενώ την ιστορία του μύθου διασκεύασε η Βίκυ Στυλιανού. Τη μουσική ιστορία θα συνοδεύουν προβολές εικόνων και σύντομων βίντεο!
Τιμή εισιτηρίου: €8 για όλους
Προπώληση εισιτηρίων:
Θέατρο Παλλάς, Πύλη Πάφου (Γωνία Ρηγαίνης και Αρσινόης, 1010 Λευκωσία, 22 410181):
Aπό την ιστοσελίδα cyso.interticket.com και 1,5 ώρες πριν την έναρξη.
